આ બાબતની ગંભીરતા સમજી નવગુજરાત સમય દ્બારા 22 જૂન ના રોજ ધારદાર રીપોર્ટ છાપતા તંત્રમાં દોડધામ મચી ગઈ હતી. તંત્રએ પણ પાણીના પ્રશ્નની ગંભીરતા પારખી કડક વલણ અપનાવ્યું હતું. વર્તુળના સુપ્રિ. એન્જિ. રાવલે કોન્ટ્રાકટરને તાત્કાલિક ધોરણે કામ શરૂ કરવા કડક શબ્દોમાં સુચના આપી હતી. બીજી બાજુ ધારાસભ્ય બાબુભાઈ વાજા પણ 26 જૂને ગાંધીનગર દોડી ગયા હતા. જયાં સચિવાલય ખાતે નર્મદા, જળસંપતિ પા. પૂ. અને કલ્પસર વિભાગના અધિક સચિવને રજુઆત કરી ડેમના અધુરા કામની ગંભીરતા વિશે માહિતગાર કર્યા હતા. સચિવે રાજકોટ ખાતે ક્ષાર અંકુશ પેટા વિભાગ ના સર્કલ એન્જીનિયર રાવલને ટેલીફોનીક સંપર્ક કરી તાત્કાલીક અસરથી કામગીરી શરૂ કરવા હુકમ કર્યો હતો. જેના પગલે રાજકોટ ખાતે ક્ષાર અંકુશ પેટા વિભાગીય કચેરીમાં બુધવારે કોન્ટ્રાક્ટરને રૂબરૂ બોલાવી અધિક્ષક ઈજનેરે બે દિવસમાં કામ શરૂ કરવામાં નહીં આવે તો સખ્ત પગલાં લેવાની કોન્ટ્રાકટરને સ્પષ્ટ ચેતવણી આપી હતી. જેના પગલે કામ થઈ જવા પામ્યું છે.